laion/Wikipedia-Exotic huggingface dataset:
דגנית סנקר-לנגה

דגנית סנקר־לנגה (נולדה ב-21 בינואר 1968) היא מנהלת ישראלית בנושאי קליטה, עלייה ושילוב חברתי. הייתה מנכ"לית משרד העלייה והקליטה מיוני 2022 ועד פברואר 2023. מפרוץ מלחמת חרבות ברזל, היא ראש מערך אדם וקהילה במנהלת תקומה. דגנית סנקר נולדה בנהורה שבחבל לכיש לרותי לבית מחלב, עולה מעיראק (מנהלת בית ספר) וליוסף, עולה מהודו שהיו ממקימי החבל. למדה בתיכון כפר סילבר. בצה"ל שירתה כקצינה בתפקידי בניהול משאבי אנוש ותקציב, בין היתר כראש ענף תכנון ובקרה בזרוע היבשה, שבמסגרתו הובילה עבודות מטה, כמו הורדת גיל המשרתים במילואים, פעילות תכנון ובקרה של תוכנית העבודה במערך משרתי קבע לוחמים, פיקוח על תקציב השכר בזרוע. השתחררה מצה"ל בדרגת סגן אלוף. סנקר־לנגה בעלת תואר ראשון בסוציולוגיה, כלכלה ומדע המדינה מאוניברסיטת בר-אילן (1993) ותואר שני במנהל עסקים מאוניברסיטת בן-גוריון בנגב (1999). היא בוגרת המדרשה הלאומית למנהיגות, ממשל וניהול, מחזור ז'. נשואה לאלחנן ומתגוררת בגבעת שמואל עם ארבעת ילדיהם. הקימה בעיר בית מדרש קהילתי לנשים חילוניות ודתיות. החל משנת 2012 שימשה בתפקידי ניהול במשרד העלייה והקליטה, בהם מנהלת תחום קליטה וקהילה במחוז תל אביב והמרכז, סמנכ"לית עידוד עלייה ותושבים חוזרים (2017–2022) וממלאת מקום בחטיבת רשויות, ארגונים וקהילה (2019–2022). הייתה אחראית על סיוע בקליטה הראשונית של עולים בישראל וביצירת רצף הטיפול בעולה. הייתה שותפה להקמת חברת "אופק ישראלי" - פרויקט לאומי לעידוד עלייה (חל"צ בבעלות הסוכנות היהודית וההסתדרות הציונית העולמית). ביוני 2022 מונתה על ידי השרה פנינה תמנו שטה למנכ"לית משרד העלייה והקליטה. כמנכ"לית הובילה את מבצע עולים הביתה, נוכח גל העלייה הגדול שהגיע בעקבות מלחמת אוקראינה–רוסיה וקליטת הפליטים מאוקראינה בישראל. כמו כן, עסקה בהמשך העלאתם של צאצאי יהודי אתיופיה במבצע צור ישראל. בעקבות הקמת ממשלת ישראל ה-37, בפברואר 2023 הסתיימה כהונתה במשרד העלייה והקליטה. עם הקמתה של מנהלת תקומה לשיקום יישובי עוטף עזה מונתה בה סנקר-לנגה למנהלת צוות אדם וקהילה. דגנית סנקר-לנגה, באתר משרד העלייה והקליטה , ברשת החברתית פייסבוק , ברשת החברתית LinkedIn צבי זרחיה, הממשלה החלה להכיר במינויים הכושלים שלה, באתר כלכליסט, 4 בנובמבר 2023 דויד פרץ, "50 אלף התושבים שחזרו לעוטף מעידים על כוח החיים", באתר ישראל היום, 10 באוקטובר 2024 נמצאה המחליפה למנכ"ל הסרוג של משרד הקליטה, באתר כיפה, 16 ביוני 2022 דורשות בית - עם בית מדרש אלול, באתר כלנה דורית קרונהאוז, יש בהן אהבה - והיא תנצח!, השקמה חולון, 2 במרץ 2016 אטילה שומפלבי, טיטי איינאו, "על כל שקל שאתה משקיע בעולה, המדינה מקבלת בין 14 ל-16 שקל", באתר ynet, 11 באוקטובר 2021 חברת אופק ישראלי: יום דיונים בנושא תוכניות עבודה לשנים 2023-2026, 15 באוגוסט 2022 הדר חורש, דגנית סנקר־לנגה מונתה למנכ"לית משרד העלייה והקליטה, באתר TheMarker‏, 20 ביוני 2022 דגנית סנקר לנגה, מנכ"לית משרד העלייה והקליטה, משוחחת על החלטת ממשלה להקצות 90 מיליון ש"ח לקליטת יהודים מרוסיה, גלי צה"ל, 29/09/2022] טקס חילופי מנכ"לים במשרד העלייה והקליטה, באתר משרד העלייה והקליטה, 9 בפברואר 2023 דיווח פעילות משרד העלייה והקליטה לשנת 2022, באתר כנסת פתוחה, 9 בינואר 2023 דגנית סנקר לנגה - מנכלית המשרד לעלייה וקליטה: מבצע צור ישראל, מטוס עם עולים חדשים מאתיופיה נחת בצהריים. עולים מרוסיה אוקראינה ובלרוס, כאן ב, 06/07/2022 טלי חרותי-סובר, כשצריך אנשי ביצוע - חוזרים למי שהממשלה הנוכחית פיטרה, באתר TheMarker‏, 26 באוקטובר 2023
איתן בורג

איתן בורג-בטלר (נולד ב-4 בספטמבר 2002) הוא כדורסלן ישראלי, המתנשא לגובה 1.91 מטר ומשחק בעמדת הרכז בבני הרצליה מליגת העל בכדרוסל. בורג-בטלר נולד במושב משמר השבעה, החל לשחק במחלקת הילדים של מכבי בית דגן ובכיתה ט' עבר לשחק במחלקת הנוער של מכבי ראשון לציון ובליגת התיכונים במדי תיכון הגימנסיה הריאלית בעיר, עמה זכה באליפות ליגת העל לתיכונים בעונת 2019/20 ונבחר לשחקן המצטיין של העונה. את דרכו בקבוצת בוגרים החל במכבי שוהם מהליגה הארצית בכדורסל ועונת 2021/22 החל לשחק באליצור נתניה מהליגה הלאומית, בעונתו הראשונה בקבוצה העמיד ממוצעים של 13.5 נק', 3.1 ריבאונדים ו-2.4 אסיסטים בסיום העונה העפיל עם הקבוצה לשלב הפלייאוף אך הקבוצה הודחה בשלב רבע הגמר לאחר הפסד 3–1 להפועל חבל מודיעין, בסיום העונה נבחר לשחקן ה-6 של העונה. לקראת עונת 2022/23 חתם על חוזה לעונה נוספת באליצור נתניה. בעונה זו העמיד ממוצעים של 18.2 נק', 4.6 ריבאונדים, 4.3 אסיסטים ו-1.4 חטיפות ב-29.2 דק'. ביולי 2023 חתם בבני הרצליה. בקיץ 2022 זומן לסגל המצומצם של נבחרת העתודה לקראת אליפות אירופה שנערכה במונטנגרו, במהלך האליפות שותף ב-7 משחקים בהם העמיד ממוצעים של 6.6 נק' ו-1.7 ריבאונדים ב-18.7 דק'. בורג-בטלר הוא בנו של הזמר אדי בטלר ואורלי בורג, אחותה של הזמרת גלית בורג. האב המפורסם, התארים האישיים וההבטחה שקוימה: סיפורו של איתן בורג איתן בורג בטלר 2021/22 באתר איגוד הכדורסל סטטיסטיקה אתר פיב"א העזיבה של אבא אדי בטלר והחלום הגדול: איתן בורג בטלר מאליצור נתניה פותח הכל
הכוכב הירוק

הכוכב הירוק (באנגלית: The Green Planet) היא סדרת-טבע תיעודית, שהופקה על ידי ה-BBC ב-2022, העוסקת בצמחים ובמערכת היחסים שלהם עם בעלי חיים, בני האדם והסביבה. הסדרה מלווה בהסבריו וגם בהנחייתו של דייוויד אטנבורו. תוך שימוש בצילום הילוך מהיר, בצילום אוויר ובאסדות מצלמה שתוכננו במיוחד בשם "Triffids", סדרה זו שמה לה למטרה להראות את תנועת הצמחים לאורך תקופות ממושכות, אך מאיצה אותם לזמן אמת. הסדרה בת 5 פרקים, שכל פרק עוסק בעולם צומח ייחודי, שבו הצמחים מנסים לשרוד וכיצד הם עוזרים לסביבתם לשגשג. עולמות טרופיים: הפרק הראשון חושף את חייהם התחרותיים הקשים של הצמחים הטרופיים. "עולמות מים: הפרק השני מתמקד בצמחי מים והשפעתם על הסביבה הימית. עולמות עונתיים: הפרק השלישי בוחן כיצד מיני צמחים שונים מסתגלים לשינויים עונתיים בסביבתם. עולמות מדבריים: הפרק הרביעי מתרכז בצמחי מדבר, ויכולות ההסתגלות שלהם לסביבות קשות. עולמות האדם: הפרק החמישי והאחרון מתמקד ביחסים בין בני אדם לצמחים. הוא חוקר את ההשפעה הסביבתית השלילית של התפתחות האדם, והדרכים שבהן הצמחים הסתגלו לשינויים אלו. הפרק בוחן גם מאמצים ליצור שטחים ירוקים עינויים ולקדם אחריות סביבתית. אתר האינטרנט הרשמי של הכוכב הירוק (באנגלית) "הכוכב הירוק", במסד הנתונים הקולנועיים IMDb (באנגלית) "הכוכב הירוק", באתר Rotten Tomatoes (באנגלית) "הכוכב הירוק", במסד הנתונים הקולנועיים KinoPoisk (ברוסית)
חטא (דובאי)

חטא (בערבית: حتا) הוא אזור תיירות ונופש באמירות דובאי שבאיחוד האמירויות. בעבר השטח היה חלק מעומאן אך הבעלות עליו הועברה לדובאי בבסביבות 1850. חטא שוכנת מדרום-מזרח לטריטוריה הראשית של דובאי ונמצאת כ-134 ק"מ מזרחית לעיר דובאי. הוא ממוקם גבוה יחסית בהרי חג'ר, גובל בעומאן במזרח ובדרום, עם אג'מאן ממערב, ועם ראס אל-ח'ימה בצפון. הגורם הכלכלי העיקרי של חטא הוא תיירות ומים. מבחינה היסטורית האזור הצליח לגדל תמרים; הפרות שימשו כמקור מזון, ואילו העץ שימש לחומר בניין. באזור כפר מורשת פופולרי, כולל אוסף של בתי מגורים מסורתיים הרריים משוחזרים והוא פופולרי עבור חופשות סוף שבוע, גם בקמפינג בעיקר בחודשי החורף וגם במלון חטא פורט שנמצא רק במרחק של 2.7 ק"מ מסכר חטא. סכר חטא עצמו נבנה בשנות ה-90 כדי לספק לאזור חשמל ומים והוא מקום מועדף לשיט קיאקים באיחוד האמירויות. במקביל רשות החשמל והמים של דובאי (DEWA) בונה תחנת כוח הידרואלקטרית בהספק של 250 מגוו"ט שתאפשר שימוש בטכנולוגיה של אנרגיה שאובה, תוך שימוש פערי גובה של 300 מטר. חטא, שנקראה בעבר חג'ריין, הפכה חלק מדובאי בתקופת שלטונו של חשר בן מקתום לאחר שהסולטאן העומאני טורקי בן סעיד העביר את השטח לדובאי לאחר שמצא שהוא עצמו אינו מסוגל להגן עליה מפני נסיכות בוריימי (כיום חלק מעומאן), אשר התיישבה במספוט השכנה (היום חלק מהאמירות של אג'מאן). הכפר העתיק חטא כולל שני מגדלים צבאיים בולטים משנות ה-80 של המאה ה-19, מבצר מ-1896 ומסגד ג'ומה, שנבנה ב-1780 ומהווה את המבנה העתיק ביותר בחטא. בחלק המזרחי של הכפר ניתן למצוא כמה חדרי קבורה של אבות מתקופת חפית (3200-2500 לפנה"ס). מכיוון שהוא ממוקם בהרים, באופן מסורתי זה היה מעון הקיץ של משפחות מדובאי שנמלטו מהחום והלחות של החוף. מאז שנות ה-80 המוקדמות, חטא היא יעד פופולרי לחופשה בקרב יוצאי המערב ומשפחות מקומיות כאחד. ב-8 בנובמבר 2016, הכריז מוחמד בן ראשד על תוכנית בסך 1.3 מיליארד אירו להפוך את העיר ההררית חטא ליעד תיירותי ברמה עולמית, עם למעלה מ-40 פרויקטים במגזרים כלכליים, חברתיים ותרבותיים. התכנית כללה 400 בתים לאמירתיים בחטא, שטחים ירוקים לספורט חורף ומסלול מסלול הרים. חטא הוא ביתו של מועדון הכדורגל חטא. מאז 2009, מועצת הספורט של דובאי מתמקדת בהחייאת חטא עם פעילויות ספורט וחוץ, כגון טיולי הליכה, יוגה, חתירה, חתירה ושייט קיאקים, כדי לשייך את האזור לפעילויות כאלה. בשל הגובה הגבוה של חטא, האקלים בו קריר בהרבה ממרכז דובאי. לחטא יש נוף וטמפרטורה צחיחה, המגיעים בקיץ ל-55 מעלות צלזיוס; עם זאת, הוא פחות לח מדובאי והרבה יותר קר בחורף. דרך הייבור עובר כביש דרכו ניתן להגיע מאל מרדאמו שבשארג'ה לעומאן. מדיה וקבצים בנושא חטא בוויקישיתוף כרמית וייס, ‏שמורת האטה: שלווה ונופש אקטיבי בהרי דובאי, באתר GoTravel פרויקט תחנת הכוח בחטא
ארץ חמדה (פירושונים)

האם התכוונתם ל... ארץ חמדה – כינוי לארץ ישראל ארץ חמדה (כולל) – כולל ציוני דתי לסמיכה לדיינות בירושלים ארץ חמדה גזית – רשת בתי דין לממונות הפועלת בישראל במסגרת עמותת ארץ חמדה. ארץ חמדה (מלבי"ם) – דרשות על סדר פרשיות התורה. ארץ חמדה (ספר) – ספר מאת נחום סוקולוב המציג את ארץ ישראל וסביבתה מהיבטים שונים. ארץ חמדה - ספר הלכתי מאת הרב שאול ישראלי בנושא ארץ ישראל
גורד האיטי

גורד (צרפתית) או גאוד (קריאולית) הוא ההילך החוקי של האיטי. קוד ה-ISO 4217 שלו הוא HTG, והוא מחולק ליחידות משנה של 100 סנטימס (צרפתית) או סנטים (קריאולית). מקור השם "גורד" הוא במטבעות הדולר הספרדי (אנ') שנקראו "pesos gordos" (ידועים באנגלית כ"חתיכות של שמונה" ובצרפתית כ"piastres fortes espagnoles") שהיו המטבע העיקרי באזורים שהיו תחת שליטה ספרדית ובהם ננקבו חלק ניכר מהעסקאות. הגארד הראשון הושק ב-1813 והחליף את הליברה ההאיטיאנית (אנ') בשיעור של 8 ליברות וחמש סו לגורד. המטבע הוטבע לראשונה בערכים של 6, 12 ו25 סנטים והיה עשוי כסף. ב-1827 הוטבעו מטבעות בערכים של 50 ו-100 סנטים. ובהמשך הוטבעו מטבעות בערכים של סנט בודד, שני סנטים, 6.25 סנטים ו6 סנטים. ב-1863 הוטבעו במטבעת היטון שבברגמינהאם מטבעות ברונזה בערכים של 5, 10 ו-20 סנט, ואלו היו המטבעות האחרונים של מטבע הגורד הראשון. ממשלת האיטי הנפיקה שטרות נייר בערכי גורד בודד, 2,‏ 5,‏ 10,‏ 20,‏ 25,‏ 50,‏ 100,‏ 500 ואלף גורד. ב-1870 בוצע פיחות מטבע בשיעור של 10 ל-1, לא הונפקו מטבעות, הממשלה הנפיקה שטרות בערך של 10 ו-25 גורד. המטבע עבר פיחות שוב ב-1872, בשיעור של 300 ל-1. כמו במטבע הקודם, בתחילה לא הונפקו מטבעות ונעשה שימוש בשטרות נייר בלבד (שלעיתים נקראו פיאסטר), ב-1881 הוחלט להצמיד את ערך הגארד לערך הפרנק צרפתי ביחס של גארד אחד שווה 5 פרנקים, והאיטי חזרה להנפיק מטבעות. ב-1919, בעקבות הפלישה האמריקנית להאיטי, הוחלט להצמיד את הגארד לדולר האמריקאי, בשיעור של 5 גארד לדולר בודד. ב-1989 בוטלה ההצמדה לדולר והגארד כיום הוא בעל שער חליפין גמיש. בעקבות ההצמדה לדולר עד היום חמש גורד מכונה לעיתים "דולר האיטי" ו5 סנטים נקראים "פני האיטי". הדבר יוצר בלבול רב, בעיקר בקרב תיירים, משום שבמקומות רבים המחיר ננקב בדולרים האיטים, ועל הלקוח להכפיל את המחיר ב5 כדי להמירו למחיר בגורדים. התופעה נשארה למרות הניוד של שער הגורד, והמנהג לכנות חמישיית גורדים בשם דולר לא חלף לחלוטין. בנק האיטי הברית הבוליברית מדיה וקבצים בנושא גורד האיטי בוויקישיתוף רשומה, בבלוג תועלת שולית על השימוש ב"דולר האיטי" אתר הבנק המרכזי של האיטי תצלומי שטרות מהאיטי, באתר הבנק המרכזי מידע נומיסמטי על מטבעות האיטי, באתר "נומיסטה" https://www.worlddata.info/america/haiti/inflation-rates.php 3310.- Monnaie de la République d'Haiti » Haiti-Référence, Haiti-Référence (בצרפתית) Papers Relating to the Foreign Relations of the United States, 1919, Volume II - Office of the Historian, history.state.gov המקרה המוזר של הכסף שלא קיים | תועלת שולית
אובה הויג-גילדברג

אובה הויג-גילדברג (בדנית: Ove Høegh-Guldberg‏; 1 בספטמבר 1731 – 7 בפברואר 1808) היה היסטוריון ומדינאי דני. שימש כמנהיג בפועל של דנמרק במהלך תקופת שלטונו של כריסטיאן השביעי. גילדברג נולד בהורסנס שביוטלנד. הוא היה בנם של יורגן פדרסן הוג (1683–1751) ושל הלנה דורותיאה גילדברג (1697–1742). בעידוד אחי אמו שהיה כומר, החל גילדברג ללמוד תאולוגיה. הוא קיבל תואר בתאולוגיה בשנת 1753. מאוחר יותר הוא הפך להיסטוריון ובשנת 1761 הפך לפרופסור באקדמיית סורו. ב-1764 שכרה אותו המלכה יוליאנה מריה כמחנך עבור בנה הנסיך פרדריק. הוא התבלט בחצר המלוכה הדנית כלאומן, שמרן ומלוכן הדוק. גילדברג הוביל את האופוזיציה לשלטונו של יוהאן פרידריך שטרואנזה, וב-1771 הנהיג את הקשר שבמהלכו הודח שטרואנזה מהשלטון ובסופו של דבר הוצא להורג. בעקבות נפילתו של שטרואנזה, הפך גילדברג למנהיג בפועל של דנמרק. למשך תקופה קצרה הוא לא החזיק בתואר רשמי, ורק ב-1773 הוענק לו התואר שמאי משרד האוצר. בשנת 1774 מונה למזכיר המלך ובשנת 1776 הפך למזכיר המדינה. בשנת 1780 קיבל את התואר מזכיר המועצה. כמו שטרואנזה לפניו, גילדברג שלט בעיקר באמצעות צווים מלכותיים שעליהם החתים את המלך כריסטיאן השביעי הלוקה בנפשו. תקופת שלטונו התאפיינה במדיניות חוץ מתונה שנועדה להבטיח יחסי שלום עם כל שכנותיה של דנמרק. מדיניות הפנים שלו לעומת זאת, התאפיינה בלאומנות רבה. הוא חוקק חוק שאסר על זרים להיות מעורבים בשלטון בדנמרק. לאחר תקופה ארוכה בה נשלטה דנמרק בידי פקידים גרמנים (ברנסטורף ואחריו שטרואנזה), חוק זה הפך אותו לפופולרי מאוד בקרב המוני העם בדנמרק. כמו כן נקט גילדברג בקו ריאקציונרי נוקשה. הוא ביטל את כל הרפורמות הנאורות של שטרואנזה, וחיזק באופן משמעותי את כוחן של קופנהגן וערי מרכז הארץ על חשבון ערי הפריפריה ומעמד האיכרים. שלטונו של גילדברג היה איתן כל עוד על כס המלכות ישב כריסטיאן השביעי הלוקה בנפשו. מתוך חשש מהיום שאחרי, גילדברג עמל לשמור על מעמדו של בן טיפוחיו, אחיו למחצה של המלך, הנסיך פרדריק, כיורש העצר המיועד. זאת על חשבון בן המלך שנקרא אף הוא פרדריק. בן המלך חונך בזמנו בידי שטרואנזה והשקפותיו היו מושפעות מהנאורות. באפריל 1784 ביצע בן המלך הפיכה והכתיר את עצמו כיורש העצר וכשליט הממלכה בפועל. הוא נאלץ להתפטר מכל תפקידיו אולם נותר פקיד בכיר עד 1802, אז פרש לאחוזת האלד ליד ויבורג שם התגורר עד מותו ב-7 בפברואר 1808. Sven Cedergreen Bech, 1965 Politikens Danmarkshistorie, vol. 9 Jens Vibæk, 1964 Politikens Danmarkshistorie, vol. 10 Ole Feldbæk, 2003 Gyldendal og Politikens Danmarkshistorie, vol. 9 Edvard Holm, 1906 Danmark-Norges Historie vol. 5 מדיה וקבצים בנושא אובה הויג-גילדברג בוויקישיתוף אובה הויג-גילדברג באתר Nordisk familjebok אובה הויג-גילדברג, באתר אנציקלופדיה בריטניקה (באנגלית)
אריק נלסן

אריק נלסן (באנגלית: Eric Nelsen; נולד ב-26 ביוני 1991) הוא שחקן ומפיק אמריקאי זוכה פרסי אמי וטוני. הופעתו הראשונה של נלסן בטלוויזיה הייתה בשנת 2006 בסדרת הטלוויזיה "Sensing Murder". נלסן הופיע בסדרות טלוויזיה רבות בהן חוק וסדר, בנות, הרשימה השחורה, שוטרים בדם והאישה הטובה. בשנת 2008 נלסן גילם את ברט סמפסון בהפקה המקורית של ברודוויי של המחזה "13". בשנת 2010 החל לשחק בסדרת הטלוויזיה "המפרץ". הוא שיחק בסדרה עד שנת 2017. בשנת 2018, זכה נלסן בפרס אמי ביום לשחקן משנה מצטיין בסדרת דרמה דיגיטלית בשעות היום על משחקו בסדרה. כמפיק, נלסן זכה בשלושה פרסי אמי עבור "המפרץ" ובפרס טוני על המחזה "הירושה" שהוצג בברודוויי. הוא גם הפיק את סרט האינדי "ווייקפילד" בכיכובם של בריאן קרנסטון וג'ניפר גארנר . בשנת 2013 דיבב קולות שונים בסרט האנימציה "הממלכה הסודית". באותה שנה שיחק בתפקיד משנה באופרת הסבון, "כל ילדיי" . שנה לאחר מכן שיחק בסרט הקולנוע "הדרך לגיהנום". בשנת 2021 החל לשחק בסדרת הטלוויזיה "1883" בתפקיד אניס, קאובוי צעיר ויפה תואר שמסכים לעזור ללוות משלחת של גברים, נשים וילדים חסרי ניסיון צפונה כדי למצוא בית. נלסן הוא יליד ווסט פאלם ביץ', פלורידה . הוא עבר לניו יורק עם משפחתו בגיל 13. אריק התחתן עם השחקנית סינטי ריד (כיום נלסן) בפורט וורת', טקסס ב-29 בנובמבר 2013 ואשתו ילדה את בתם מולי מורגן נלסן ב-1 באוקטובר 2019 בלוס אנג'לס, קליפורניה . אריק נלסן, ברשת החברתית פייסבוק אריק נלסן, ברשת החברתית אקס (טוויטר) אריק נלסן, ברשת החברתית אינסטגרם אריק נלסן, במסד הנתונים הקולנועיים IMDb (באנגלית) אריק נלסן, באתר AllMovie (באנגלית) אריק נלסן, במסד הנתונים הקולנועיים KinoPoisk (ברוסית) "13, Jason Robert Brown's Pop Musical About Coming of Age, Opens on Broadway". נבדק ב-5 באוקטובר 2008. {{cite web}}: (עזרה) "Daytime Creative Arts Emmy Awards: 'Bold And The Beautiful', 'Sesame Street' Top Winners". נבדק ב-27 באפריל 2018. {{cite web}}: (עזרה) "EXCLUSIVE! Eric Nelsen Cast as AJ Chandler on All My Children". נבדק ב-25 בפברואר 2013. {{cite web}}: (עזרה) Ed Stockly, Movies on TV this week: 'Gandhi' on Showtime; 'Giant' on TCM - Los Angeles Times, Los Angeles Times, ‏5 ביוני 2020 West Palm Beach native Eric Nelsen riding high in ‘1883,’ the ‘Yellowstone’ prequel, Palm Beach Post, ‏4 בundefined 2022 Frias, Carlos. "'AMC at home on OWN Local actor gets his big break", The Palm Beach Post, July 14, 2013. Accessed July 14, 2013. "You can say Eric Nelsen came to star in the soap opera All My Children two years too late or exactly at the right time. The soap had aired on ABC for 41 years until it was cancelled in late 2011. But it found new life as a web series on Hulu.com this year — just as Nelsen, 22, who grew up in West Palm Beach as a Bak Middle School of the Arts student, became a series regular." "All My Children alum Eric Nelsen lands his dream role: new dad". Soap Central. נבדק ב-28 במרץ 2019. {{cite web}}: (עזרה)
יחידות פלאנק

יחידות פלאנק הן יחידות מידה פיזיקליות המבוססות על קבועים פיזיקליים. יחידות פלאנק הומצאו על ידי מקס פלאנק בשנת 1899, על-מנת ליצור מערכת יחידות טבעיות, שתהיה לה משמעות אוניברסלית. בשונה ממערכות יחידות אחרות, כמו למשל מערכת היחידות הבינלאומית, קביעת גודלן של היחידות הבסיסיות במערכת יחידות פלאנק איננה שרירותית. המצאת יחידות פלאנק היא דוגמה לשימוש באנליזה ממדית. במאמר המקורי מקס פלאנק הביא את הטיעון הבא להצגת היחידות החדשות: הן בהכרח שומרות על המשמעות בכל זמן ועבור כל ציוויליזציה ביקום, ועל-כן הן יכולות להיקרא 'יחידות טבעיות' — מקס פלאנק, 1899 יחידות פלאנק היא מערכת יחידות בה הקבועים הבאים מקבלים את הערך 1: ϵ 0 {\displaystyle {\epsilon _{0}}} בטבלה זו הוא קבוע הדיאלקטריות של הריק. במערכת היחידות המקורית, פלאנק לא השתמש בקבוע דיראק (שהוא למעשה קבוע פלאנק המצומצם), אלא בקבוע המוכר כיום בתור "קבוע פלאנק" ( h {\displaystyle {h}} ), וזאת שנה לפני שהוא השתמש בקבוע זה לצורך ההסבר של קרינת גוף שחור, אירוע אשר מסמל את הולדת תורת הקוונטים. מערכת יחידות פלאנק מאפשרת רישום פשוט יותר של משוואות פיזיקליות רבות, משום שקבועים אלו נפוצים מאוד בתיאור תהליכים פיזיקליים, וניתן להשמיט אותם מהמשוואות כאשר ערכם נקבע בתור 1. יחידות פלאנק המצומצמות (reduced Planck units) הן יחידות פלאנק בהן נקבע 8πG=1 במקום G=1. מערכת יחידות זו שימושית בחישובים הקשורים לתורת היחסות הכללית ולקוסמולוגיה. על פי יחידות הבסיס ניתן להגדיר יחידות נגזרות (derived units) לשאר הגדלים הפיזיקליים: מערכת היחידות הבינלאומית יחידות cgs יחידות מידה על שם אישים המאמר המקורי של מקס פלאנק על יחידות פלאנק (בגרמנית) קבועים פיזיקליים (כולל חלק מיחידות פלאנק) באתר של NIST מאמר על מערכות של "יחידות טבעיות"
ארץ נהדרת (פירושונים)

האם התכוונתם ל... ארץ נהדרת – תוכנית טלוויזיה ישראלית, מהבולטות שבתוכניות הבידור והסאטירה ארץ נהדרת (עמותה) – עמותה הפועלת לחזק את האופי היהודי, הציוני והדמוקרטי של ישראל ארץ נהדרת – מדריך לארץ ישראל שחיבר עזריה אלון ארץ נהדרת – שיר של הזמרת אילנית ארץ נהדרת – שיר של להקת טיפקס
דמיטרי מליקוב

דמיטרי יורייביץ' מליקוב (ברוסית: Дмитрий Юрьевич Маликов; נולד ב-29 בינואר 1970) הוא זמר סובייטי ורוסי, מלחין, פסנתרן, מפיק, שחקן תיאטרון וקולנוע, מנחה טלוויזיה; אמן העם של הפדרציה הרוסית (2010). דמיטרי מליקוב נולד ב־29 בינואר 1970 במוסקבה. אבא - יורי פיודורוביץ' מליקוב (רו'), מוזיקאי ומלחין, מייסד ומנהיג הלהקה הסובייטית הפופולרית VIA "סמוצבטי" (אנ'). אמא - לודמילה מיכאילובנה ויונקובה, רקדנית, סולנית היכל המוזיקה של מוסקבה, ולאחר מכן (מ-1984 ועד תחילת שנות ה-90) סולנית VIA "סמוצבטי". אחותו הצעירה היא הזמרת אינה מליקובה (רו'). דמיטרי בילה את ילדותו ברובע קרסנוסלסקי במוסקבה. מגיל 5 החל ללמוד מוזיקה בכיתת פסנתר. בוגר בית ספר למוזיקה. בשנת 1994 סיים בהצטיינות את הקונסרבטוריון של מוסקבה בפסנתרנות. מליקוב החל לעסוק בפעילות יצירתית בגיל 15. אחד השירים הראשונים שכתב ביצעה הזמרת לריסה דולינה. על פי תוצאות מצעד הלהיטים "זבוקובאיה דורוז'קה" של העיתון "הקומסומולץ המוסקבאי" לשנת 1988, דמיטרי הפך ל"תגלית השנה". בשנים 1989 ו-1990 הוכר כ"זמר השנה". בנובמבר 1990 ערך מליקוב את קונצרטי הסולו הראשונים שלו במתחם הקונצרטים הראשי של המדינה - בקומפלקס הספורט אולימפיסקי. בשנת 1995 בטקס פרסי המוזיקה העולמית זכה מליקוב בפרס "האמן הרוסי הנמכר ביותר". דמיטרי מליקוב הוא המלחין הרשמי ומשתתף של הפסטיבל הבינלאומי השנתי "קרוג סבטה" (רו') שנערך במוסקבה. מדיה וקבצים בנושא דמיטרי מליקוב בוויקישיתוף אתר האינטרנט הרשמי של דמיטרי מליקוב (ברוסית) (ברוסית) דמיטרי מליקוב, ברשת החברתית פייסבוק דמיטרי מליקוב, ברשת החברתית אקס (טוויטר) דמיטרי מליקוב, ביישום טלגרם דמיטרי מליקוב, ברשת החברתית אינסטגרם דמיטרי מליקוב, ברשת החברתית VK דמיטרי מליקוב, סרטונים בערוץ היוטיוב דמיטרי מליקוב, במסד הנתונים הקולנועיים IMDb (באנגלית) דמיטרי מליקוב, במסד הנתונים הקולנועיים KinoPoisk (ברוסית) דמיטרי מליקוב, באתר אפל מיוזיק (באנגלית) דמיטרי מליקוב, באתר ספוטיפיי דמיטרי מליקוב, באתר סאונדקלאוד (באנגלית) דמיטרי מליקוב, באתר Last.fm (באנגלית) דמיטרי מליקוב, באתר AllMusic (באנגלית) דמיטרי מליקוב, באתר MusicBrainz (באנגלית) דמיטרי מליקוב, באתר Yandex.Music (ברוסית) דמיטרי מליקוב, באתר Discogs (באנגלית) Дмитрий Маликов - биография, новости, личная жизнь, фото, видео, stuki-druki.com (ברוסית) ערך זה הוא קצרמר בנושא מוזיקאים ובנושא רוסיה. אתם מוזמנים לתרום לוויקיפדיה ולהרחיב אותו.
שלגיה ושגעון האמת

שלגיה ושגעון האמת (בשוודית: Snövit och sanningens vansinne) הייתה מיצג אומנותי שיצרו זוג האמנים דרור פיילר וגונילה סקולד-פיילר, אשר הוצג במוזיאון ההיסטוריה השוודית בסטוקהולם, שוודיה. המיצב הכיל בריכה ארוכה של מים צבועים בצבע אדום כדם; במים צפה סירה קטנה, אשר עליה כתוב "Snövit" ("שלגיה"), ובתוך הסירה נמצא דיוקן של הנאדי ג'רדאת, מחבלת מתאבדת שרצחה 21 ישראלים בפיגוע במסעדת מקסים. המיצב לווה בקנטטה של יוהאן סבסטיאן באך "Mein Herze schwimmt im Blut" ("לבי שוחה בדם"), שהתנגנה ברקע. הלברית של הקנטטה עוסקת בתהליך חזרה בתשובה וחרטה על החטאים, כאשר בתחילה נדמה החוטא בעיני עצמו כחסר תקווה, אך לבסוף מתנחם בחסד האל. פיילר הסביר שהסירה הלבנה מסמלת אמת; ואם אדם מאמין שהשקפותיו הן התגלמותה המוחלטת של האמת, התוצאה הסופית יכולה בהחלט להיות שלולית הדם המתוארת במיצב. סקולד-פיילר הסבירה כי השם שלגיה נבחר מפני שבדיוקן הנאדי ג'רדאת דמתה לשלגייה עם שערה השחור, עורה החיוור ושפתיה האדומות. בינואר 2004 היצירה הוצגה על ידי הזוג פיילר וסקולד-פיילר במוזיאון ההיסטוריה השוודית שבסטוקהולם. ב-16 בינואר, צבי מזאל, שגריר ישראל בשוודיה שהוזמן לטקס הצגת המיצב, ניתק את תאורת המיצב והפיל את אחד הפנסים לתוך הבריכה. עקב כך נגרם קצר חשמלי, ומזאל התבקש לעזוב את המקום, סירב, ולווה החוצה על ידי מאבטחים, כשכל האירוע מתועד במצלמות. מאוחר יותר הוא הוזמן לבירור במשרד החוץ השוודי. לתקשורת השוודית מסר מזאל כי הדבר נעשה בלהט הרגע, אך לתקשורת הישראלית סיפר כי תכנן זאת מראש. מזאל טען שהיצירה מאדירה את דמותה של הרוצחת. לדברי האמנים, המיצב נעשה על מנת להפנות את תשומת לב האנשים לכך ש"אנשים חלשים מסוגלים לעשות דברים נוראיים". המיצב היה חלק מהתערוכה "עושים הבדלים" שהוצגה במוזיאון. ב-18 בינואר 2004, תומאס נורדנסטאד, האחראי לתערוכה, הותקף על ידי אדם לא מזוהה שניסה לדחוף אותו במורד גרם מדרגות. נורדנסטד אף קיבל יותר מ-400 הודעות דואר אלקטרוני המכילות איומים שונים. גם כריסטיאן ברג, ראש המוזיאון, וגם האמנים, קיבלו איומים רבים. ביום ראשון שלאחר מכן, שומר המוזיאון נאלץ לסלק קבוצת אנשים שהשליכו חפצים שונים למים. לאחר המתקפה על נורדנסטאד גדל מספר המבקרים במוזיאון לכ-1,400 ביום, ככמות כל המבקרים בשבוע שקדם לכך יחד. במקביל, מחאה שארגן מרכז שמעון ויזנטל גרמה לכך שלמעלה מ-13,000 מיילים נשלחו ללשכתו של ראש ממשלת שוודיה, יירן פרסון. כפי שתוכנן מראש, המיצב הוסר מהתערוכה ב-8 בפברואר 2004. בשנת 2011 יצרו הזוג פיילר יצירה בשם "Once upon a time in the middle of winter", שהתבססה על מאורעות היצירה משנת 2004. Who is Snow White?, www.avantart.com DN - Nyheter - Den fullständiga texten till "Snövit och sanningens vansinne", web.archive.org, ‏2004-04-28 דיאנה בחור-ניר, שבדיה: השגריר חיבל במיצג המחבלת, וזומן לבירור, באתר ynet, 17 בינואר 2004 Haaretz - Article, web.archive.org, ‏2004-02-01 KDU - Kristdemokratiska Ungdomsf, web.archive.org, ‏2004-07-06 Site de l'UPJF - Interview with Zvi Mazel and Dror Feiler, web.archive.org, ‏2004-02-14 "Sharon backs envoy's art attack", דיווח באתר CNN.com‏, 19 בינואר 2004 "Feilers "Snövit" seglar igen". Dagens Nyheter (בשוודית). 2011-02-07. ISSN 1101-2447. נבדק ב-2022-10-24.